recursal/SuperWikiNEXT-32B huggingface dataset:
פירוש נוסף ערך זה עוסק באות היוונית. אם התכוונתם לאות האוקראינית, ראו Ґ.

| Ϝ ϝ ואו |
| --- |
|  |
| אלפבית יווני |
| Α α אלפא | Β β בטא |
| Γ γ גמא | Δ δ דלתא |
| Ε ε אפסילון | Ζ ζ זטא |
| Η η אטא | Θ θ תטא |
| Ι ι יוטא | Κ κ קפא |
| Λ λ למדא | Μ μ מו |
| Ν ν נו | Ξ ξ קסי |
| Ο ο אומיקרון | Π π פאי |
| Ρ ρ רו | Σ σ ς סיגמא |
| Τ τ טאו | Υ υ אופסילון |
| Φ φ פי | Χ χ כי |
| Ψ ψ פסי | Ω ω אומגה |
| אותיות או ליגטורות שאינן בשימוש |
|  דיגמא |  סטיגמא |
|  הטא |  סאן |
|  קופא |  סאמפי |
|  שו |  |

דיגמאדיגמא
**דִּיגַֿמָּא** (נקראת גם **וַאוּ**; אות גדולה: Ϝ, אות קטנה: ϝ) היא אות באלפבית היווני שיצאה משימוש עוד בתקופה העתיקה, ונותרה בעלת ערך מספרי בלבד. בספרות יווניות האות שקולה למספר 6.

היסטוריה
--------

שמה המקורי של האות אינו ידוע, וככל הנראה נקראה ביוונית עתיקה Ϝαυ (וַאוּ). האות נקראה מאוחר יותר דיגמא בשל צורתה - כפילות של האות גמא (השלישית באלפבית היווני). דיגמא, בדומה לאות אופסילון התפתחה מהאות הפיניקית ו"ו, ומאוחר יותר התפתחה לאות הלטינית F.

בימי הביניים שימשה צורת האות לייצוג האות היוונית סטיגמא.

שימוש באות
----------

האות ייצגה עיצור וילוני-שפתי, מקורב ([w] ‏:IPA). השתמשו בה, בין היתר, לשמה החתי של טרויה - וילוסה. השימוש באות הופסק במאה ה-7 לפני הספירה.

קישורים חיצוניים
----------------

ויקישיתוף מדיה וקבצים בנושא **דיגמא** בוויקישיתוף
* על דיגמא באתר של חוקר השפה היוונית ניק ניקולס (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb16593076p (data)
* GND: 1025074653
* SUDOC: 160694981

 |
סמל מחלקת הנוער של מכבי זכרון יעקב
**מכבי זכרון יעקב** אגודת ספורט **מועדון כדורסל, קבוצת כדורגל** ישראלית מהעיר זכרון יעקב, מועדון הכדורסל וקבוצת הכדורגל פעילים החל מתקופת המנדט הבריטי, כאשר הוקם ב-1912 נמנים עם המועדונים הוותיקים ביותר בארץ ישראל. בתקופה שקדמה להקמת המדינה, האגודה החלה להשתתף בפועל בתחרויות תחת ההתאחדות אחרי הקמת מדינת ישראל ב-1949/1950, אך בילתה את רוב שנותיה בליגות הנמוכות, אולם כיום לאגודה יש מחלקת נוער פעילות.

היסטוריה
--------

האגודה נוסדה בשנת 1912 והייתה מבין קבוצות הכדורסל והכדורגל הראשונות שנוסדו בארץ ישראל. בשנותיה הראשונות שיחקה נגד קבוצות שכנות כדוגמת, מכבי חדרה ומכבי חיפה ונגד קבוצות מיישובים סמוכים כדוגמת, בנימינה וגבעת עדה. זכרון יעקב לקחה חלק בשנת 1929 וב-1930 בגביע המדינה והגיעה בעונת 1929 לחצי הגמר שם הודחה על ידי מכבי תל אביב.

הקבוצה הצטרפה למערך הליגות לאחר הקמת המדינה ובעונת 1949/1950 סיימה במקום השלישי ועלתה לליגה השנייה בה שיחקה עד עונת 1954/1955 שבה אורגן מחדש סדר הליגות והיא ירדה חזרה לליגה ב' (אז הליגה השלישית). בעונת 1956/1957, השלימה זכרון יעקב ירידת ליגה נוספת לליגה ג', אך בתום עונה אחת שבה חזרה לליגה ב'. בסיום עונת 1962/1963 עלתה הקבוצה לליגה א' ובה שיחקה במשך שתי עונות בבית הצפון, עד שירדה לליגה השלישית בתום עונת 1964/1965. לאחר מכן שיחקה הקבוצה בליגה ב' עד יצירת הליגה הארצית, שהוקמה והפכה לליגה השנייה.

המועדון מחזיק בשיא הישראלי למספר השערים הרב ביותר שהובקע במסגרת משחק גביע, לאחר שניצחה את קבוצת מכבי בית שאן בתוצאה 25-2, בסיבוב השני של גביע המדינה לעונת 1971/1972, במשחק שבו החלוץ אליאס אליאס הבקיע 11 שערים מתוך 25 אלו.

המועדון שיחק בליגות הנמוכות עד תום עונת 1995/1996 בו הוא אוחד עם היריבה העירונית הפועל זכרון יעקב והקבוצה נקראה  **עירוני זכרון יעקב**. הקבוצה המאוחדת חדלה מפעילות בסוף עונת 1999/2000 בעקבות ירידה לליגה ג'. פורקה קבוצת הבוגרים, האגודה מפעילה מועדון כדורגל נוער תחרותי.

מעונת 2024/2023 מועדון הכדורסל מכבי זכרון יעקב החל במתכונת מקצוענית, תחרותית כולל הפעלת מרכז פיתוח שחקנים. מחלקות המועדון השונות כוללות מחלקת ילדים, בית הספר לכדורסל, נוער ומחלקת בוגרים בליגה א' המתמודדת על עלייה לליגה ארצית. את תוכנית הפיתוח המקצועי של המועדון מובילים אריק שיבק ואסף יגל.

הישגים
------

* חצי גמר גביע המדינה בכדורגל: 1929
* אלופת ליגה ג' (1): 1957/1958

קישורים חיצוניים
----------------

* מכבי זכרון יעקב, ברשת החברתית פייסבוק
* מכבי זכרון יעקב, ברשת החברתית אינסטגרם
* מכבי זכרון יעקב, ברשת החברתית אינסטגרם

הערות שוליים
------------

1. ↑  כדורגלן כבש 11 שערים - מתוך 25 שערים שכבשה קבוצתו, עיתון חדשות הספורט, עמוד 10, 19 בדצמבר 1971
2. ↑  25:2 בסיבוב השני בגביע המדינה בכדורגל, עיתון דבר, 19 בדצמבר 1971
**מח'תאראן ביבי** (באורדו: مختاراں بی بی; נולדה ב-1972), הידועה כיום גם כ**מוכתר מאי**, היא אישה פקיסטנית שנפלה קורבן לאונס קבוצתי, פעלה להבאת תוקפיה למשפט, ומאז היא פעילה חברתית ידועה בתחום זכויות האדם בארצה.

ביוגרפיה
--------

ביבי התגוררה בכפר מירוואלה שבמחוז מוזפארגאר בפקיסטן. ביוני 2002 נפלה קורבן לאונס קבוצתי של בני שבט סמוך, חזק ועשיר יותר, שבוצע כנקמה על חילול כבוד המשפחה: אחיה המתבגר הואשם על ידם כי קיים יחסי מין עם אחת מבנות השבט וחילל את כבודה, וכעונש מסוג עין תחת עין על פי המסורת המקובלת שם - על אנשי השבט לאנוס את ביבי ולחלל את כבודה.

במקום להתאבד לאחר האונס, כפי שמתרחש במקרים דומים בתרבותה, אזרה ביבי אומץ והחליטה לרדוף את האונסים ולהביאם למשפט. מאבקה זכה להתעניינות וסיקור תקשורתי נרחבים בפקיסטן וברחבי העולם.

ב-1 בספטמבר 2002 נפסק גזר דין מוות לשישה נאשמים, מתוכם ארבעת הנאשמים באונס, בבית המשפט לענייני טרור של ממשל נוואז שריף. עם זאת, ב-2005 זיכה בית המשפט העליון של לאהור חמישה מתוך ששת הנאשמים, בשל "חוסר ראיות מספקות"; עונשו של הנאשם השישי הומר למאסר עולם. ביבי בסיוע הממשלה ערערו על כך לבית המשפט העליון של פקיסטן, אך ב-2011 הותיר בית המשפט את הזיכוי על כנו.

למרות הסכנה המתמדת לשלומם של ביבי ובני משפחתה, המשיכה ביבי להיות דוברת ופעילה בתחום זכויות האישה בארצה. היא יסדה ארגון נשים על שמה, "Mukhtar Mai Women's Welfare Organization", שמסייע בתחום החינוך לנשים וילדות בפקיסטן. מאז היא מנהלת מספר בתי ספר ומוסדות סיוע באזור. עם זאת, ב-2007 דווח כי אנשי ממשל ובכירים מקומיים ממשיכים להטריד אותה, את משפחתה ואת ארגונה, ולאיים עליהם.

ביבי זכתה להערכה ברחבי העולם על פועלה. ב-2005 זכתה בתואר "אשת השנה" של המגזין "גלאמור". ב-2007 זכתה בפרס על פועלה למען זכויות האדם מטעם מועצת אירופה. ביבי פרסמה ב-2005 אוטוביוגרפיה בצרפתית, "Déshonorée", שהפכה לרב-מכר ותורגמה ל-23 שפות ("מחוללת" בעברית). נוצרו מספר סרטים המספרים את סיפורה.

ב-2009 נישאה ביבי לנאסיר עבאס גאבול, קצין משטרה שלו אישה נוספת; חלק מתומכיה ברחבי העולם ביטאו אכזבה על כך, וטענו כי הדבר מבטא תמיכה בפוליגמיה. ב-2011 נולד בנם הראשון.

קישורים חיצוניים
----------------

ויקישיתוף מדיה וקבצים בנושא **מח'תאראן ביבי** בוויקישיתוף
* אסף רונאל, הפקיסטאנית שנאנסה והפכה לסמל מאבק הנשים - התחתנה, באתר הארץ, 18 במרץ 2009
* הנאנסת בפקיסטאן: הנאשמים יכולים להרוג אותי עכשיו, באתר הארץ, 22 באפריל 2011
* Mukhtar Mai - history of a rape case, BBC

הערות שוליים
------------

1. ↑  Sentenced to Be Raped, הניו יורק טיימס
2. ↑  A Woman’s Work Earns Her Enemies, הניו יורק טיימס
3. ↑  PAKISTAN: A Marriage of Convenience?, IPS - Inter Press Service

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007346551005171
* BIBSYS: 10075223
* BnF: cb15045864b (data)
* CANTIC: a11426962
* CiNii: DA17984119
* GND: 137257171
* ISNI: 0000 0000 7846 691X
* LCCN: no2006133657
* NDL: 01057158
* NKC: xx0059557
* NLK: KAC200811022
* NTA: 296598259
* RERO: 02-A011890018
* SNAC: w64k0twh
* SUDOC: 105656615
* VIAF: 81473322
* WorldCat: lccn-no2006133657

 |
**כידון S84/98 III** היה הכידון הסטנדרטי לרובה הגרמני מאוזר 98k.

המקור
-----

כידון S84/98 III היה הייצור האחרון של כידוני ה-S84/98 הגרמניים. מקורו בכידון 1871/1884 כידון הסכין הסטנדרטי הראשון אי פעם עבור כל צבא אשר אומץ בקיסרות הגרמנית לשימוש עם הרובה 1871/1884. זה היה שינוי ועידכון של המאוזר דגם 1871, רובה מאוזר הראשון שהתאים לו מחסנית צינורית בעלת 8 סיבובים שתוכנן על ידי אלפרד פון קרופצ'ק (Alfred von Kropatschek). זה היה "הרובה החוזר" הראשון של הכוחות המזוינים הגרמניים (רובה חוזר הוא רובה חד קנה המסוגל לפרוק חוזר בין כל טעינת תחמושת. זה מושג בדרך כלל על ידי שמירת כדורים מרובים במחסנית ולאחר מכן הזנתם בנפרד לתוך הקנה על ידי בורג חוזר), על אף שהוא הוחלף במהירות ב-Gewer 1888 שיוצר בתגובה לרובה לבל 1886, הרובה הראשון שהשתמש באבק שריפה ללא עשן. התבנית הראשונה של כידון S84/98 או M1884/98 הייתה כידון 1871/1884 שהותאם כך שניתן יהיה להשתמש בו על ה- Gewer 98. זה הוחלף בשירות על ידי כידון 1898/05. אולם במהלך מלחמת העולם הראשונה החלו לייצר שוב את ה-S84/98 תחת הכינוי S84/98 II. צבא הקיסרות הגרמנית השתמש בכידון זה במלחמת העולם הראשונה כדרך ל"שימור משאבים נדירים". ה-S84/98 III היה ייצור של כידון S84/98 במהלך תקופת רפובליקת ויימאר המאוחרת ובתקופת גרמניה הנאצית.

הייצור
------

רוב הייצור של הכידון נעשה על ידי מתקנים באזור זולינגן בגרמניה. מלבד זה יצרנים גרמנים אחרים עסקו בייצורו כמו:

* Jos. Corts שיצרו כלי עבודה חשמליים,
* Adler AG
* Dürkopp שיצרה אופנועים וכיום מכונות תפירה Durkopp Adler
* Mundlos AG שיצרה מכונות תפירה
* וכן יצרניות מכשור כירורגי גדולות Jetter & Scherrer, Aesculap Werke, Tuttlingen.

הכידון יוצר גם עבור גרמניה בחו"ל במדינות שנכבשו על ידה מה שנעשה באוסטריה על ידי

* Genossenhaft Maschinenfabrik
* Ferlach

כמו כן Manufacture d'armes de Châtellerault המפורסם בצרפת שייצרו את המקלע הקל FM 24/29 .

הערות שוליים
------------


1. ↑  "Bayonets of Germany 1933-1945". *worldbayonets.com* (באנגלית אמריקאית). נבדק ב-2021-08-22.
2. ↑  "Guide of the M1884-98 III Bayonet aka "K98 bayonet"". *www.militaria-deal.com*. נבדק ב-2021-08-22.
3. 1 2 3 4  "Bayonets of Imperial Germany 1871-1918". *worldbayonets.com* (באנגלית אמריקאית). נבדק ב-2021-08-22.
4. ↑  "WWI Imperial German Army, Gewehr Model 1871/84 bolt action rifle, Regimentally Marked - Obsolete Calibre Firearms". *www.deactivated-guns.co.uk*. נבדק ב-2021-08-25.
5. ↑  "Mauser Model 1888 (Gew 88 / Model 1888 Reichsgewehr)". *www.militaryfactory.com* (באנגלית אמריקאית). נבדק ב-2021-08-25.
6. ↑  "Bayonets of Germany 1933-1945". *worldbayonets.com* (באנגלית אמריקאית). נבדק ב-2021-08-22.
7. 1 2 3  "Guide of the M1884-98 III Bayonet aka "K98 bayonet"". *www.militaria-deal.com*. נבדק ב-2021-09-05.
פירוש נוסף ערך זה עוסק בדמות בדיונית. אם התכוונתם לסדרת טלוויזיה, ראו סטיץ'!.

**סטיץ'** (באנגלית: **Stitch**) הוא דמות בדיונית של ניסוי גנטי מספר 626 שיצר ג'ומבה ג'וקיבה למען השתלטות על הגלקסיה. הדמות מופיעה בסרט ההנפשה של חברת וולט דיסני "לילו וסטיץ'" וכן בסדרת הטלוויזיה בשם זה ובסרטי ההמשך, בהם "סטיץ': הסרט" בו הוא מככב כדמות ראשית.

הופעתו הראשונה היא בסרט "לילו וסטיץ'", בו הוא מתואר ככלב שמגיע מכוכב אחר ומאומץ על ידי ילדה בשם לילו. בהמשך הסרט מגלה לילו שסטיץ' הגיע אליה בגלל ציידי גולגולות מהחלל החיצון וכי הוא עבר ניסוי גנטי; היא מחפשת דרכים לאמץ את סטיץ' ככלב.

בסרט ההמשך "סטיץ': הסרט", מנסה סטיץ' בסיוע לילו להציל את משפחתו, שנחטפת מביתה.

סטיץ' גם כיכב בסדרת הטלוויזיה "לילו וסטיץ': הסדרה", ששודרה בערוץ ג'טיקס וכיום משודרת בערוץ דיסני.

ראו גם
------

* הבריחה הגדולה של סטיץ'

קישורים חיצוניים
----------------

ויקישיתוף מדיה וקבצים בנושא **סטיץ'** בוויקישיתוף

| לילו וסטיץ' |
| --- |
| סרטים | לילו וסטיץ' (2002) • סטיץ': הסרט (2003) • לילו וסטיץ' 2 - הגליץ' של סטיץ' (2005) • לירוי וסטיץ' (2006) • לילו וסטיץ' (לא ידוע) |
| סדרות | לילו וסטיץ' (2003–2006) • סטיץ'! (אנ') (2008–2011) |
| דמויות | לילו • סטיץ' |
| שונות | הבריחה הגדולה של סטיץ' |
**עמק המוזרוּת** (באנגלית: **Uncanny valley**, ביפנית: **不気味の谷現象**, "תופעת העמק המפחיד") היא השערה בתחום הרובוטיקה והגרפיקה הממוחשבת הטוענת כי העתקים מלאכותיים אשר דומים לבני אדם באופן כמעט מושלם, אולם לא לחלוטין, גורמים לאנשים הצופים בהם תחושה מטרידה ולא נוחה.

מסהירו מורי, פרופסור יפני לרובוטיקה, העלה את ההשערה הזו ביחס לרובוטים בשנת 1970. לפי טענה זאת, כאשר הרובוט לחלוטין לא דומה לאדם, יהיה קושי לאנשים לתקשר איתו, ומצד שני אם החיקוי יהיה מושלם לחלוטין אז לא תהיה שום רתיעה. אולם טווח הביניים, שבו הרובוט דומה מאוד לאדם, אולם עדיין ניתן להבחין שאיננו אדם לחלוטין, מהווה את "עמק המוזרוּת".

מורי נתן לתופעה שם ביפנית. עם זאת, אך התרגום שלה לאנגלית – uncanny valley – מזכיר את תופעת ה-uncanny, ששמה מתורגם לעיתים לעברית כ"המאוים" או "האלביתי". המושג הוצג לראשונה על ידי הפסיכולוג ארנסט ינטש (במאמר *Zur Psychologie des Umheimlichen* מ-1906), ופותח והורחב על ידי זיגמונד פרויד – שהתפוצה של כתביו הובילה, בין השאר, לפרסום המושג.

ראו גם
------

* אנדרואיד (יצור מלאכותי)
* הפרדוקס של מורבק

קישורים חיצוניים
----------------

ויקישיתוף מדיה וקבצים בנושא **עמק המוזרות** בוויקישיתוף
* מצגת וידאו עם תמונות של רובוטים לפי הדמיון שלהם לאנשים
* דור ישראל, פרצופה של המכונה, באתר ynet, 20 ביולי 2011
* בועז לביא, מסע לעמק המוזרות, באתר הזמן הזה, יולי 2023
צחיאגיין אלבגדורג'
**צחיאגיין אלבגדורג'** (במונגולית: **Цахиагийн Элбэгдорж**; נולד ב-30 במרץ 1963 בזרג, מחוז חובד) הוא פוליטיקאי מונגולי אשר כיהן כנשיא מונגוליה בשנים 2009–2017. קודם לכן כיהן אלבגדורג' כראש ממשלת מונגוליה – בפעם הראשונה למספר חודשים בשנת 1998 ובפעם השנייה מ-2004 עד 2006.

בצעירותו למד אלבגדורג' עיתונאות באוקראינה (אז חלק מברית המועצות), ומאוחר יותר באוניברסיטת הרווארד בארצות הברית.

עם חזרתו למונגוליה הפך אלבדורג' פעיל במאבק להחלפת המשטר החד-מפלגתי הקומוניסטי במשטר דמוקרטי. ב-1990 הוא זכה לפרסום בזכות נאומיו הנחרצים בגנות הממשל. הוא היה חבר בפרלמנט המונגולי בין השנים 1990 ו-1992, אך פרש ב-1994 כמחאה על התנהלות המשטר. הוא נבחר בשנית לפרלמנט ב-1996 והפך לראש המפלגה הדמוקרטית הליברלית של מונגוליה, שהייתה השנייה בגודלה.

אלבדורג' היה מנוע מלהיות חבר בקבינט, בעקבות חוק שקבע כי חבר פרלמנט אינו יכול להיות חבר קבינט במקביל. חוק זה שונה ב-1998. במרץ 1998 הפך אלבגדורג' לראש הממשלה על ידי קואליציית האיחוד הדמוקרטי, בה הייתה מפלגתו הגדולה ביותר. הוא התפטר בדצמבר 1998 בעקבות שערוריית כספים, ונבחר בשנית ב-20 באוגוסט 2004 בקואליציה עם המפלגה המהפכנית העממית של מונגוליה. הוא התפטר בעקבות משבר ממשלתי ב-13 בינואר 2006.

קישורים חיצוניים
----------------

ויקישיתוף מדיה וקבצים בנושא **צחיאגיין אלבגדורג'** בוויקישיתוף
* 

* אתר האינטרנט הרשמי של צחיאגיין אלבגדורג'

* אתר האינטרנט הרשמי של צחיאגיין אלבגדורג' (במונגולית)
* צחיאגיין אלבגדורג', ברשת החברתית פייסבוק

* צחיאגיין אלבגדורג', ברשת החברתית אקס (טוויטר)

|  |  |
| --- | --- |
| בקרת זהויות עריכת הנתון בוויקינתונים | 
* CiNii: DA14503553
* GND: 1266944605
* ISNI: 0000 0000 4210 8889
* LCCN: no99076135
* VIAF: 71031336
* WorldCat: lccn-no99076135

 |
**אלכסיי סרגייביץ' סוטורמין** (ברוסית: **Алексе́й Серге́евич Суторми́н**; נולד ב-10 בינואר 1994, מוסקבה, רוסיה) הוא כדורגלן רוסי, המשחק כקשר התקפי במועדון סוצ'י ובנבחרת רוסיה בכדורגל.

ביוגרפיה
--------

אלכסיי נולד במוסקבה וחי בה עד גיל 16. הוא התחיל לשחק כדורגל בבית הספר קרילאצקויה, ולאחר מכן עבר לסטרוגינו. הוא נבחן בספרטק ולמד במשך שנתיים עד שלוש שנים בחימקי ולאחר מכן התקבל לאקדמיה של זניט סנקט פטרבורג והשתתף בשני משחקים באליפות הנוער עבור זניט.

### קריירת מועדונים

#### סטרוגינו

המועדון המקצועי הראשון בו שיחק היה מועדון סטרוגינו במוסקבה. הוא הבקיע שער כבר במשחק הבכורה שלו בקבוצה, במפגש הגביע ב-10 יולי 2013 במפגש נגד "זניט מוסקבה", את משחק הבכורה בליגה ערך במשחק במסגרת הליגה המקצוענית נגד טורפדו ולדימיר, ב-15 ביולי.

#### חילופי קבוצות

ביולי 2015 הוא עבר לאסטרחן ל"וולגר" המקומית. הוא עשה את הופעת הבכורה שלו במשחק נגד ספרטק-2 מוסקבה, שבו הקבוצה הפסידה, בהפרש מינימלי. במפגש הבא נגד "פאקל" מוורונז' הבקיע את שער הניצחון. במדי "וולגר" השתתף במשחקי המבחן להעפלה לפרמייר ליג .

בשנת 2017, דווח על התעניינות בו מ"ויקטוריה" הצ'כית, "זניט" ו"רוסטוב". כל שלוש ההצעות נדחו על ידי המועדון. שנה לאחר מכן, הוא עבר לאורנבורג.

#### זניט

ביוני 2019 דווח כי זניט סנקט פטרבורג הציעה לו שכר של 300 אלף יורו וחוזה ל-5 שנים, אך לבסוף הוא עבר לרובין קאזאן שהציעה לו 500 אלף יורו לאותה תקופה. ברם, הוא לא נסע עם הקבוצה למשחק ההכנה נגד טמבוב ותקשורת הספורט דיווחה על כך שזניט הגיעה להבנות עם השחקן על מעברו לזניט באותם תנאים שרובין סיכמה מולו. ביולי 2019 זניט הודיעה רשמית על החתמתו לחוזה של שלוש שנים עם אופציה להארכה בשנתיים נוספות. את הופעת הבכורה במדי זניט ערך ב-14 ביולי 2019 במחזור הפתיחה של העונה כשנכנס כמחליף בניצחון הבייתי על טמבוב. ב-3 באוגוסט 2019 עלה לראשונה בהרכב הפותח במשחק הבייתי נגד קרסנודאר שהסתיים בשוויון 1-1. את שער הבכורה שלו הבקיע ב-21 בספטמבר 2019 בניצחון 0–5 על רובין קאזאן, כשבאותו משחק הוא מבקיע למעשה 2 שערים. בדצמבר 2020 הוזז לראשונה לעמדת הבלם הימני, במשחק המחזור ה-17 מול אורל. ב-29 בספטמבר 2021, הבקיע את שער הבכורה בליגת האלופות בניצחון קבוצתו 4:0 על מאלמו בגזפרום ארנה. באפריל 2022 האריך את חוזהו בקבוצה עד סוף 2025. ברם בינואר 2024 הושאל למועדון סוצ'י.

### נבחרת רוסיה

באביב 2014, הוא זומן לנבחרת הלאומית של רוסיה, השתתף בשני משחקים לא רשמיים נגד שוודיה. בשנת 2016, הוא זכה בגביע חבר המדינות 2016 בהרכב נבחרת הנוער של רוסיה, כשהופיע ב-4 משחקים והבקיע שער בגמר. הוא זומן למשחקי מוקדמות מונדיאל 2022 וערך את הופעת הבכורה במדי הנבחרת ב-8 באוקטובר 2021, במשחק מול סלובקיה, שבו נבחרתו ניצחה 1:0. ב-11 באוקטובר 2021 עלה עם סרט הקפטן, במשחק מול סלובניה.

חיים אישיים
-----------

אביו, סרגיי סוטורמין הלך לעולמו ב-7 בנובמבר 2020.

תארים
-----

### קבוצתיים

רוסיהרוסיה רוסיה (עד 21)
* גביע אלופות חבר המדינות: 2016

קישורים חיצוניים
----------------

ויקישיתוף מדיה וקבצים בנושא **אלכסיי סוטורמין** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
**אברהם "אייב" רוזנקרנץ** (באנגלית: **Abraham "Abe" Rosenkrantz**; ‏25 בדצמבר 1909 - 13 במרץ 2008) היה אתלט אמריקאי-יהודי. אלוף המכביה השנייה (1935) בריצות ל-800 מטר, ל-1500 מטר ול-400 מטר משוכות. סיים במקום רביעי במבחנים האמריקאים לאולימפיאדת ברלין (1936) בריצת 800 מטר ובאותה שנה דורג במקום חמישי בעולם בריצה זו.

ביוגרפיה
--------

רוזנקרנץ למד באוניברסיטת מזרח מישיגן.

במכביה השנייה שנערכה בשנת 1935 זכה רוזנקרנץ ב-3 מדליות זהב, בריצת 800 מטר בתוצאה של 2:02.4 דקות, לפני פרנץ אורגלר מגרמניה (2:04.8 דקות) ולאון פאסי מיוון (2:05.8 דקות), בריצת 1500 מטר בתוצאה של 4:19.2 דקות, לפני שמואל רפופורט מצרפת (4:25.2 דקות) וארפד בלודי מאוסטריה (4:25.4 דקות) ובריצת 400 מטר משוכות בתוצאה של 1:01.6 דקות, לפני פריץ דויטשר מאוסטריה (1:03.7 דקות) ואתלט מפולין (1:04.5 דקות).

במבחנים האמריקאים לאולימפיאדת ברלין (1936) שנערכו בניו יורק ב-12 ביולי 1936 סיים רוזנקרנץ במקום רביעי בריצת 800 מטר בתוצאה של 1.51.5 דקות, עשירית השנייה איטי ממקום שלישי המאפשר להיכלל במשלחת האמריקאית למשחקים. בשלב חצי הגמר שנערך יום קודם הוא סיים שני בשיא אישי חדש של 1:50.3 דקות, אחרי ג'ון וודרוף (1:49.9 דקות) שאף זכה במדליית הזהב האולימפית. התוצאה שקבע הייתה התוצאה השנייה הכי טובה בכל התחרות וטובה מזו שקבע וודרוף במשחקים האולימפיים. שיא העולם היה שייך באותה העת לטומי המפסון מבריטניה (1:49.7 דקות).

במשחקי מילרוז(אנ') שנערכו בפברואר 1937 זכה רוזנקרנץ במדליית זהב בריצת 880 יארד. בתחרות שנערכה באיסט לנסינג, מישיגן, ב-15 במאי אותה שנה הוא קבע בריצת מייל תוצאה של 4:16.0 דקות. בתחרות שנערכה בפרינסטון, ניו ג'רזי ב-19 ביוני אותה שנה הוא קבע בריצת 800 מטר תוצאה של 1:51.6 דקות. בתחרות שנערכה ב-11 ביולי אותה שנה הוא סיים במקום שלישי בריצת 800 מטר אחרי אלרוי רובינסון שקבע שיא עולם חדש של 1:49.6 דקות.

תארים והישגים
-------------

בשנת 1981 זכה רוזנקרנץ להיכלל בהיכל התהילה של אוניברסיטת מזרח מישיגן.

שיאים אישיים
------------

* ריצת 800 מטר: 1.50.3 דקות (1936)

קישורים חיצוניים
----------------

* Abe Rosenkrantz, באתר *Eastern Michigan University* (באנגלית)
* אברהם רוזנקרנץ, באתר *Track and Field Statistics* (באנגלית)
* טבלאות ושיאים של השגי 6 המכביות ושל ישראל, מעריב, 22 באוגוסט 1965

הערות שוליים
------------

1. ↑  התחרויות ב"המכביה", דבר, 5 באפריל 1935
2. ↑  הישגי המכביה השנייה (סכום שני), דואר היום, 7 במאי 1935
3. ↑  By PAUL G. GOLDBERG, THE SECOND WORLD MACCABI GAMES , The Brooklyn Jewish Center Review, page 9, June 1935
4. ↑  USA Olympic Trials, New York 1936 Men, Track, באתר *Track and Field Statistics* (באנגלית)
5. ↑  המבחנים האמריקאים לאולימפיאדת ברלין (1936), באתר *Track & Field News* (באנגלית)
6. ↑  Robinson breaks world record in half mile run, Chicago Tribune, July 12, 1937 (באנגלית)
7. ↑  Athletic Club Hall of Fame The Eastern Michigan University (באנגלית)
**קזון סיטי** (בפיליפינית: **Lungsod Quezon**, "לונגסוד קזון"; גם השם האנגלי **Quezon City** ("קזון סיטי") וראשי התיבות שלו **QC** נפוצים; לעיתים נהגה **קסון סיטי**) היא עיר במטרופולין של מנילה, בירת הפיליפינים. היא נמצאת צפון-מזרחית למנילה עצמה, על האי לוזון. ב-2010 התגוררו בעיר למעלה מ-2.7 מיליון תושבים, מה שהופך אותה לעיר המאוכלסת ביותר בפיליפינים, יותר ממנילה עצמה.

קזון סיטי הייתה עיר הבירה של הפיליפינים בין 1948 ו-1976.

היסטוריה
--------

לפני שקזון סיטי הוקמה היו באזור בו היא נמצאת היום מספר יישובים.

בשנות ה-30 של המאה ה-20 לנשיא הפיליפינים מנואל ל. קזון היה חלום להקים עיר שתיהפך לבירה העתידית של הפיליפינים במקום מנילה ולמקום מושבם של הפועלים באזור. ב-1938 הוא הקים קרן לקניית אדמות למען הקמת העיר וקנה כ-15 קילומטרים רבועים ממשפחה מקומית בשביל מטרה זו. העיר הוקמה רשמית ב-12 באוקטובר 1939 ונקראה על שמו של קזון. בגלל מלחמת העולם השנייה שפרצה באותה שנה ביצוע העברת הבירה התעכב.

לאחר המלחמה הוסדרו גבולותיה של העיר. יישובים רבים באזור נכללו בתוכה, והועברו אליה שטחים מערים אחרות באזור, כמו קלואוקן, עד ששטחה היה למעלה מ-150 קילומטרים רבועים. ב-17 ביולי 1948 נשיא הפיליפינים באותה עת אלפידיו קירינו חתם על חוק שהסדיר את הגבולות בין קלואוקן וקזון סיטי והכריז עליה כבירת הפיליפינים.

ב-24 ביוני 1976 נשיא הפיליפינים פרדיננד מרקוס הורה על החזרת הבירה למנילה.

בשנת 2014 לציון 75 שנים להקמת העיר הונחה אבן פינה למגדל היהלום הפיליפיני שהיה מתוכנן להיות בגובה של 612 מ', אך בנייתו בוטלה.

חינוך
-----

בעיר פועלות מספר אוניברסיטאות, בהן אוניברסיטת אטנאו דה מנילה ואוניברסיטת הפיליפינים דילימן.

תחבורה
------

בקזון סיטי עוברים הקווים LRT-1 ו-MRT-2 של הרכבת הקלה של מנילה וכן קו MRT-3 של הרכבת התחתית של מנילה, המקשרים את קזון סיטי לכלל מטרופולין מנילה. יש תוכנית להקמת עוד שני קווים נוספים של הרכבת הקלה שיעברו בעיר.

בנוסף התחבורה הציבורית בעיר משתמשת בג'יפנים ואוטובוסים.

ערים תאומות
-----------

* ארצות הבריתארצות הברית האגטנה, גואם, ארצות הברית
* ונצואלהונצואלה קראקס, ונצואלה
* יפןיפן צ'יבה, יפן
* ארצות הבריתארצות הברית דיילי סיטי, קליפורניה, ארצות הברית
* ארצות הבריתארצות הברית פורט וולטון ביץ', פלורידה, ארצות הברית
* ארצות הבריתארצות הברית קנושה, ויסקונסין, ארצות הברית
* ארצות הבריתארצות הברית סולט לייק סיטי, יוטה, ארצות הברית
* קנדהקנדה ניו וסטמינסטר, קנדה
* הרפובליקה העממית של סיןהרפובליקה העממית של סין שן-יאנג, הרפובליקה העממית של סין
* הרפובליקה העממית של סיןהרפובליקה העממית של סין יוצה, הרפובליקה העממית של סין
* טאיוואןטאיוואן טאיפיי, טאיוואן

קישורים חיצוניים
----------------

ויקישיתוף מדיה וקבצים בנושא **קזון סיטי** בוויקישיתוף
* 

* אתר האינטרנט הרשמי של קזון סיטי (באנגלית)
* קזון סיטי, באתר אנציקלופדיה בריטניקה (באנגלית)

הערות שוליים
------------



|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007550554805171
* GND: 4385191-5
* LCCN: n82000815
* MusicBrainz: 3e15af1e-32e5-4817-aabf-f5073322a73b
* NARA: 10037664
* NKC: ge1124216
* VIAF: 141909405
* WorldCat: lccn-n82000815

 |
**דרגות הצטיינות בלטינית** הם מונחים בשפה הלטינית הבאים לציין מידה של הצטיינות בהשלמת הדרישות לתואר אקדמי. שימוש בדרגות הצטיינות בלטינית נהוג במערכות האקדמיות בארצות הברית, במדינות רבות באירופה ובחלק ממדינות אסיה. קיימות מדינות בהן תורגמו דרגות ההצטיינות מהשפה הלטינית לשפת המקום. מונחים אלה אינם באים לציין תואר כבוד, אשר אין בצידו חובות לימודים.

בדרך כלל קובע מוסד אקדמי תנאים ברורים בהם צריך סטודנט לעמוד כדי שיצוין באחת מדרגות ההצטיינות: השגת ממוצע ציונים גבוה, הגשת עבודת תזה הזוכה להערכה גבוהה או השתתפות בתוכנית למצטיינים. כל אוניברסיטה עצמאית לקבוע אמות מידה משלה לקבלת דרגת הצטיינות ומכיוון שאמות מידה אלה עשויות להיות שונות במידה משמעותית בין מוסד לימוד אחד לאחר, לא ניתן להשוות בין מקבלי דרגות הצטיינות ממוסדות שונים, או להסיק מן הדרגה את מאפייני ההצטיינות. דרגות הצטיינות בלטינית מוענקות בדרך כלל רק לתלמידי תואר ראשון ולעיתים נדירות לתלמידי תארים מתקדמים. בדרך כלל נכתבת דרגת ההצטיינות על תעודת התואר שאותה מקבל הבוגר.

דרגות ההצטיינות
---------------

* **cum laude** אשר משמעותו "ראוי לשבח" (או "בכבוד")
	+ דרגת הצטיינות זו מוענקת בדרך כלל ל־25%–30% מבעלי ממוצע הציונים הגבוה בכיתתם.
* **magna cum laude** אשר משמעותו "בכבוד רב"
	+ דרגת הצטיינות זו מוענקת בדרך כלל ל־10%–15% מבעלי ממוצע הציונים הגבוה בכיתתם.
	+ בישראל יש מוסדות המציינים דרגה זו בתעודת הבוגר במונח "בהצטיינות"
* **summa cum laude** "בכבוד רב ביותר"
	+ דרגת הצטיינות זו מוענקת בדרך כלל ל־5% מבעלי ממוצע הציונים הגבוה ביותר בכיתתם.
	+ בישראל יש מוסדות המציינים דרגה זו בתעודת הבוגר במונח "בהצטיינות יתרה"

קיימת דרגת הצטיינות רביעית, egregia cum laude, "בכבוד יוצא דופן". השימוש בדרגת הצטיינות זו אינו שכיח ובא לציין בדרך כלל תלמידים שעמדו בדרישת קבלת תואר summa cum laude, אולם עשו זאת במסגרת תוכנית לימודים תובענית יותר.

דרגת הצטיינות נוספת אך פחות נפוצה היא maxima cum laude, שהיא דרגת ביניים בין magna ו-summa.

קישורים חיצוניים
----------------

* הצטיינות בתואר בוגר - האוניברסיטה הפתוחה
* הצטיינות בתואר למקבלי תעודות - אוניברסיטת בר-אילן (אורכב 27.05.2020 בארכיון Wayback Machine)
* סיום לימודים בהצטיינות ובהצטיינות יתרה - הפקולטה למדעי החברה - אוניברסיטת תל אביב
* 14.5 הגדרה מילולית של ציון הגמר לתואר בתעודה - האוניברסיטה העברית בירושלים
**ג'ון הארווי קלוג** (באנגלית: **John Harvey Kellogg**; ‏26 בפברואר 1852 - 14 בדצמבר 1943) רופא אמריקאי, תזונאי, ממציא ואיש עסקים, מנהל בית הבראה הוליסטי, שהתמקד במיוחד בתזונה, חוקנים והתעמלות. היה צמחוני נלהב, והוא ידוע במיוחד כממציא הקורנפלקס, יחד עם אחיו, ויל קית' קלוג (אנ')

חייו
----

קלוג סיים את לימודי הרפואה באוניברסיטת מישיגן ב-1875 ונישא לאלה ארווילה איטון ב-1879. לקלוג לא היו ילדים מכיוון שהאמין שיחסי מין אינם בריאים, אך גידל יותר מ־40 ילדים שלא היו ילדיו הביולוגיים, ואימץ באופן רשמי שבעה מהם.

קלוג זכה לפרסום כמנהל בית ההבראה בבאטל קריק. הוא התנגד לניתוחים והאמין כי הדרך הנכונה היא לשפר את אורח החיים על פי דעותיו הרפואיות שכללו בין היתר התעמלות, צמחונות, חוקן לעיתים קרובות, הינזרות ממין והיצמדות לדיאטה מפורטת שפיתח. כחלק מאותה דיאטה, קלוג פיתח לראשונה, ביחד עם אחיו, את הקורנפלקס. בעקבות מריבה עם אחיו, פתח האחרון מפעל משלו לייצור קורנפלקס שמוכר כיום כ"קלוגס". מטופל של קלוג, צ'ארלס ויליאם פוסט, פתח לאחר מכן מפעל מתחרה בשם "פוסט".

קלוג הציג חידושים רפואיים רבים ורשם מספר פטנטים על אמצעים רפואיים שפיתח. למרות התנגדותו לניתוחים, קלוג תמך באופן נלהב במילה כהליך רפואי מונע מחלות ולהפסקת אוננות, במקרה שאמצעים אחרים נכשלו. הוא המליץ לבצע את המילה ללא הרדמה. כדי למנוע אוננות של בנות, קלוג הציע שני פתרונות רפואיים: לכרות את הדגדגן (Clitoridectomy) או לשפוך עליו חומצה. ניתוחים דומים שבוצעו מסיבות רפואיות שונות היו מקובלים בסוף המאה ה-19, וקלוג ביצע פעולות אלו גם בעצמו.

קישורים חיצוניים
----------------

ויקישיתוף מדיה וקבצים בנושא **ג'ון הארווי קלוג** בוויקישיתוף
* אורי קציר, דגני בוקר וברית מילה (אורכב 26.09.2007 בארכיון Wayback Machine), אפלטון
* ג'ון הארווי קלוג, באתר "Find a Grave" (באנגלית)
* ג'ון הארווי קלוג, באתר אנציקלופדיה בריטניקה (באנגלית)
* כתבי ג'ון הארווי קלוג בפרויקט גוטנברג (באנגלית)

הערות שוליים
------------

1. ↑  Gollaher, David (ספט'–נוב' 1994). "From ritual to science: the medical transformation of circumcision in America". *Journal of Social History*. **28** (1): 5–36. `{{cite journal}}`:  (עזרה)
2. ↑  John Harvey Kellogg's Legacy of Cereal, Sociopathy, and Sexual Mutilation, באתר Jezebel ‏24 במאי 2016 (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007263633405171
* BIBSYS: 90859010
* BnF: cb162617629 (data)
* CiNii: DA08941330
* GND: 119140233
* ISNI: 0000 0000 8343 906X
* LCCN: n50060957
* LNB: 000081811
* NDL: 00514237
* NKC: ola2017943523
* NLA: 35363689
* NTA: 139278311
* SELIBR: 319523
* SNAC: w6wm1gwx
* SUDOC: 102074038
* Trove: 926327
* VcBA: 495/809
* VIAF: 57418490
* WorldCat: lccn-n50060957

 |
קינדר בואנו
**קינדר בואנו** (באיטלקית: **Kinder Bueno**; המילה הגרמנית "קינדר" פירושה "ילדים", ו"בואנו" בספרדית משמעו "טוב") הוא חטיף שוקולד שמיוצר על ידי חברת המזון האיטלקית פררו. החטיף עשוי מוופל הממולא בקרם אגוזים ומצופה בשוקולד.

מכירות
------

החטיף שמקורו באיטליה יצא לראשונה לשוק המקומי בשנת 1990 ומשווק כיום בכ-60 מדינות. מאמצע שנות ה-90 שווק החטיף בחלק ממדינות אמריקה הלטינית (ברזיל, ארגנטינה ומקסיקו), מלזיה, ישראל ויוון.
בגרמניה וצרפת הוא שווק לראשונה רק בשנת 1999.
בשנת 2004 החלו בשיווקו גם בבריטניה ובקנדה.
בשנת 2019 החלה פררו לשווק את המוצר גם בארצות הברית, ובשנת 2021 הקף המכירות שם היה כ-167 מיליון דולר. פררו הכריזה ב-2022 על פתיחת קו ייצור חדש לחטיף בעיר בלומינגטון באילינוי.

מדי שנה יוצאות סדרות מיוחדות של קינדר בואנו בארצות שונות, כגון קינדר שוקולד לבן וקינדר שוקולד מריר.

החטיף נמכר באריזות של שתי "אצבעות" ושל שלושה זוגות.

קישורים חיצוניים
----------------

ויקישיתוף מדיה וקבצים בנושא **קינדר בואנו** בוויקישיתוף
* 

* אתר האינטרנט הרשמי של קינדר בואנו (באיטלקית)
* קינדר בואנו, ברשת החברתית פייסבוק

הערות שוליים
------------

1. ↑  Alyse Thompson, "Kinder brand seeing success in U.S. confectionery market", Candy Industry, November 22, 2019
2. ↑  Ferrero adding Kinder Bueno capacity in North America, Food Business News, June 14 2022
רחוב Nieuwstraat / Neustraße בשנת 1993. משמאל הצד ההולנדי, מימין הצד הגרמני
רחוב Nieuwstraat / Neustraße בשנת 2009. משמאל הצד ההולנדי, מימין הצד הגרמני
**קרקארדה** (בהולנדית: **Kirchroa**; בגרמנית: **Kerkrade** או **Kirchrath**; באנגלית: **Kerkrade**; ‏האזנהⓘ‏?‏) היא עיר בדרום־מזרח לימבורג, המחוז הדרומי בהולנד. העיר שוכנת בסמוך לגבול גרמניה, ומזרח העיר הוא גם הגבול הבינלאומי של הולנד עם גרמניה.

היסטוריה
--------

בעבר הייתה העיר שייכת העיר לגרמניה, עת הייתה העיר חלק מהרצוגנרט הגרמנית הסמוכה. בשנת 1815 החליט קונגרס וינה למשוך את הגבול ההולנדי הנוכחי עד לקצה קרקראדה. משמעות הדבר הוא, שהגבול המזרחי של העיר הוא גם הגבול הבינלאומי של הולנד עם גרמניה. בעקבות כך, ההיסטוריה של העיר קשורה קשר הדוק להרצוגנרט, בתחילה נקרא המקום בשם רודה. בשנת 1104, ייסדו נזירים אוגוסטינים מנזר המכונה קלוסטראדרדה, ממערב ליישוב זה. לאחר שדוכסות ברבנט השתלטה על האזור, וכפי שקרה בחלקים רבים בדרום הולנד, המקום החליף בעלות מספר פעמים במאות השנים האחרונות. המקום היה בשליטת ספרד משנת 1661, אוסטריה בין 1713 ל-1785 וצרפת בין 1795 ל-1813. בשנת 1815, כאשר הוקמה ממלכת הולנד (קונגרס וינה), נמשך הגבול דרך הרצוגנרט והחלק המערבי נקרא קרקארדה.

במאה ה-18 החלו נזירי רולדוק לכרות פחם באזור בקנה מידה קטן. ניצול מודרני יותר של משאבים אחרים החל בשנת 1860, מה שגרם לקרקראדה לצמוח משמעותית, במיוחד כתוצאה מהתיישבותם הקבועה של כורים מדרום אירופה. כאשר נפתח מכרה וילם סופיה בסביבות 1900, העיר צמחה עוד יותר במהירות. מספר עשורים לאחר מכן, סביב 1960, נסגרו כל המכרות בלימבורג.

חלק מהגבול בין הולנד לגרמניה שבעיר, נמשך לאורך רחוב (שם הרחוב: Nieuwstraat / Neustraße). הגבול נבנה על ידי הגרמנים במהלך מלחמת העולם הראשונה והשנייה. לאורך השנים, היה הגבול בגובה של 30 סנטימטרים, כך שכלי רכב לא יכלו לעבור דרכו והיו צריכים לנסוע לנקודות מעבר רשמיות, אבל הולכי רגל יכלו לעבור מעצמם ללא שום בעיות, בשנת 1995 הוסרה החומה לחלוטין במסגרת הסכם אמנת שנגן.

שתי הערים, קרקראדה והרצוגנרט, חולקות כיום חלק משירותיהן הציבוריים ומקדמות יחד מטרות כלכליות, העיריות חולקות מתחם משרדים דו-לאומי בשם Eurode, שנבנה כך שהגבול עובר ישירות במרכז הלובי הראשי של הבניין, עם אגף אחד של הבניין בקרקראדה והשני בהרצוגנרט. העיר נקראת בפי המקומיים, "העיר הדו לאומית".

ספורט
-----

לעיר קבוצת כדורגל בשם רודה (הולנדית: Sportvereniging Roda Juliana Combinatie Kerkrade) הקבוצה זכתה באליפות אחת (1955/1956) ובשני גביעים לאומיים (1996/97, 1999/00). הישג השיא שלה במפעלים האירופיים הוא שלב רבע גמר גביע אופ"א בעונת 1997/98. כיום משחקת הקבוצה בליגה ההולנדית השנייה.

קישורים חיצוניים
----------------

ויקישיתוף מדיה וקבצים בנושא **קרקראדה** בוויקישיתוף
* אתר האינטרנט הרשמי של קרקראדה
* קרקראדה, באתר אנציקלופדיה בריטניקה (באנגלית)

הערות שוליים
------------

1. ↑  העיר הדו לאומית
2. ↑  When seeing a neighbour requires a passport - Toronto Star Touch, web.archive.org, ‏23 בפברואר 2017
3. ↑  Aachener Zeitung, Kerkrade: Neue Anlaufstelle für Grenzpendler in der Euregio, Aachener Zeitung (בגרמנית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007562317805171
* MusicBrainz: c8ff4ebc-0fe5-4d32-aabd-0b501e5952bd
* NKC: ge428275
* VIAF: 146651708
* WorldCat: viaf-236912582

 |
**מרב מילר** (נולדה ב-21 במאי 1971) היא שדרנית רדיו וטלוויזיה, עורכת ומגישת חדשות ישראלית.

ביוגרפיה
--------

מילר נולדה וגדלה בכפר סבא. את שירותה הצבאי עשתה כמדריכה בחיל האוויר הישראלי. לאחר שחרורה מצה"ל, עבדה במשך מספר שנים כדיילת אוויר, ולמדה תקשורת במכללה למינהל.

מילר החלה את דרכה המקצועית ככתבת שטח בחדשות HOT. לאחר מכן החלה לעבוד ברשות השידור כעורכת ומגישת חדשות הכלכלה ברשת ב'. ב-2002 עברה לעריכת החדשות בערוץ הראשון, וגם שם הגישה את חדשות הכלכלה, "מבט לכסף". בין פעילויותיה הבולטות ככתבת שטח בערוץ הראשון היו סיקור תוכנית ההתנתקות וסיקור האירועים בגבול הצפון במלחמת לבנון השנייה.

ב-2004 הנחתה את האירוע לבחירת השיר שייצג את ישראל באירוויזיון. בשנה זו גם הגישה את תוצאות הניקוד הישראלי בתחרות.

בשנת 2006 הגישה לראשונה את "מבט" כשהחליפה את חיים יבין באופן חד-פעמי בהגשת מהדורת החדשות המרכזית של הערוץ הראשון. ב-10 במאי 2007 הודיע יבין כי בכוונתו לפרוש מהגשת "מבט", לאחר כ-40 שנים בהן הגיש אותה כמגיש יחיד. הנהלת הערוץ הראשון ניהלה משא ומתן עם גאולה אבן, אך לאחר מחלוקות כספיות הוחלט כי לא תגיש את "מבט", ושאת המהדורה יגישו מרב מילר וינון מגל. מהדורת "מבט" הראשונה בהגשתם שודרה ב-10 בפברואר 2008.

ב-2008 הנחתה את טקס הענקת פרסי ישראל לצידו של חיים טופול.

בשנת 2012 התגלה כי רשות השידור מוציאה כ-10,000 ש"ח בחודש על הוצאות הנסיעות של מרב מילר במוניות. הפרשיה עוררה גלים ברשת האינטרנט, בעיקר בקרב התומכים בסגירת רשות השידור.

בשנת 2015 עזבה את כיסא "מבט" לטובת יעקב אילון, ועברה להגיש את תוכנית הבחירות "ישראל בוחרת" לצד אמיר איבגי. לאחר הבחירות, העברה להגיש מגזין ראיונות בשם "הערב בשש" ששודר במשך חצי שנה. בהמשך, ועד לסגירת רשות השידור, הגישה מגזין כלכלה יומי ששמו היה "חשבון יומי עם מירב מילר".

ב-2017 שימשה מילר כמגישה מחליפה בתוכנית "הבוקר של קשת" בערוץ 2. באוקטובר אותה שנה מונתה למגישה, לצד מרב בטיטו, של התוכנית "כותרות הבוקר" של קשת בערוץ 2, בה המשיכה גם לאחר המעבר ל"קשת 12". התוכנית ירדה מהאוויר לאחר חודשים ספורים וכיום מילר היא מנחה מחליפה בתוכנית "אנשים", וכן מנחה את תוכנית הנדל"ן של קשת 12 "הקומה ה-12".

לקראת הבחירות המוניציפליות של שנת 2023, שנדחו לפברואר 2024, החלה להגיש באולפן של אתר וואלה! ראיונות עם מתמודדים שונים לראשות ערים ומועצות מקומיות.

מילר מתגוררת בתל אביב. היא גרושה ואם לשניים. בסרטה "בעיניים פקוחות" ששודר בתוכנית חשיפה, היא סיפרה שבשנת 2019 אובחנה עם גידול בראש שמאיים על ראייתה.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **מרב מילר** |
| ויקישיתוף תמונות ומדיה בוויקישיתוף: **מרב מילר** |

* מרב מילר, ברשת החברתית פייסבוק
* מרב מילר, ברשת החברתית אקס (טוויטר)
* מרב מילר, ברשת החברתית אינסטגרם
* מרב מילר, במיזם "אישים" לתיעוד היצירה הישראלית
* רונית מזרחי, מושיק לין, בגובה העיניים עם מרב מילר, באתר nrg‏, 30 בינואר 2009
* ערן בר-און, אם ומגישה בישראל, באתר ynet, 21 בפברואר 2011
* אפרת וכטל, ‏אני מנסה לחיות את הרגע. אני ישנה עם הסדינים הכי יפים, באתר ‏מאקו‏, 10 באפריל 2023

הערות שוליים
------------

1. ↑  רועי ברק, ‏המוניות של מגישת "מבט": עד 10,000 שקל בחודש, באתר גלובס, 30 בינואר 2012
2. ↑  לדוגמה: סרטונים "אחרי 30 שנות שלטון יחיד - מוצקין בשלה למהפך": ציקי אבישר המועמד לראשות קריית מוצקין באולפן וואלה!, באתר וואלה!‏, 24 באוגוסט 2023
3. ↑  חשיפה, ‏"מפחדת שלא אראה את ילדיי גדלים", באתר ‏מאקו‏, 2 באוקטובר 2022
שחקני סאות'אנד יונייטד חוגגים ניצחון
**סאות'אנד יונייטד** (באנגלית: **Southend United F.C**) הוא מועדון כדורגל אנגלי מהעיר סאות'אנד-און-סי המשחק בנשיונל ליג, הליגה החמישית בחשיבותה.

היסטוריה
--------

סאות'אנד נוסדה ב-19 במאי 1906 ומעולם לא השתתפה בליגה הבכירה. עם הקמתה שיחקה הקבוצה בליגה הדרומית עד שנת 1920, בסיומה העפילה לליגה השלישית אך כבר כעבור שנתיים נשרה לליגה הרביעית.

סאות'אנד המשיכה לשחק בליגה הרביעית עד שנת 1958, בסיומה העפילה הקבוצה לליגה השלישית.

בשנות השבעים והשמונים התנדנדה הקבוצה בין הליגה השלישית והרביעית.

בסיום עונת 1991/1990 העפילה הקבוצה לראשונה בתולדותיה לליגת המשנה. עלייה זאת באה אחרי ששנה קודם לכן העפילה הקבוצה מהליגה הרביעית לליגה השלישית. בכך רשמה הקבוצה עלייה של שתי ליגות בשנתיים.

בעונת 1992/1991 סיימה סאות'אנד במקום ה-12 בליגת המשנה, המקום הגבוה ביותר בתולדותיה. הקבוצה המשיכה לשחק בליגת המשנה עד עונת 1997/1996, בסיומה ירדה הקבוצה לליגה השלישית. שנה מאוחר יותר נשרה הקבוצה לליגה הרביעית.

סאות'אנד שיחקה בליגה הרביעית במשך שבע שנים ובסיום עונת 2005/2004 שבה לליגה השלישית, לאחר שניצחה בגמר הפלייאוף על העלייה לליגה השלישית את לינקולן סיטי בתוצאה 0–2. שנה מאוחר יותר סיימה ראשונה בליגה השלישית, רשמה עלייה של שתי ליגות בשנתיים ובכך שבה לליגה השנייה לאחר תשע שנות היעדרות, אך שנה מאוחר יותר נשרה שוב לליגה השלישית ומאז לא שבה יותר לליגת המשנה.

בעונת 2011/2010 נשרה הקבוצה פעם נוספת לליגה הרביעית. בסיום עונת 2015/2014 חזרה הקבוצה לליגה השלישית בה שיחקה עד עונת 2020/2019, בסיומה נשרה הקבוצה שוב לליגה הרביעית. בסיום עונת 2020/2021 השלימה הקבוצה ירידת ליגה נוספת וירדה לליגה החמישית.

קישורים חיצוניים
----------------

ויקישיתוף מדיה וקבצים בנושא **סאות'אנד יונייטד** בוויקישיתוף
* אתר האינטרנט הרשמי של סאות'אנד יונייטד
* סאות'אנד יונייטד, ברשת החברתית פייסבוק

* סאות'אנד יונייטד, ברשת החברתית אקס (טוויטר)

* סאות'אנד יונייטד, ברשת החברתית אינסטגרם

* פרופיל, באתר FootballDatabase.eu
* סאות'אנד יונייטד, ברשת החברתית פייסבוק

* סאות'אנד יונייטד, ברשת החברתית אקס (טוויטר)

* סאות'אנד יונייטד, ברשת החברתית אינסטגרם

|  |  |
| --- | --- |
| בקרת זהויות עריכת הנתון בוויקינתונים | 
* LCCN: no2004081285
* VIAF: 155124085
* WorldCat: lccn-no2004081285

 |
**כאב ראש מתחי** (באנגלית- **Tension headache**) הוא הצורה הנפוצה ביותר של כאב ראש ראשוני. הכאב יכול להקרין מהצוואר, הגב, העיניים או קבוצת שרירים אחרת בגוף. כאבי ראש אלו מהווים כ- 90% מכלל כאבי הראש. כ- 3% מהאוכלוסייה סובלת מכאבי ראש כרוניים כתוצאה ממתח.

תסמינים
-------

כאב ראש מתחי לרוב מאופיין ככאב ראש "לוחץ", המדמה רצועה הדוקה סביב הראש כולו. הכאב הוא פעמים רבות דו -צדדי, ולרוב הוא כאב קל עד בינוני, אם כי לעיתים קיים כאב חמור. 
כאבי ראש אלו יכולים להיות אפיזודיים או כרוניים. כאבי ראש אפיזודיים הם כאלו הנמשכים פחות מ-15 ימים בחודש, ואילו כאבי ראש כרוניים מוגדרים ככאבי ראש הנמשכים מעל 15 ימים לפחות במהלך חודש, לאורך לפחות חצי שנה. כאב ראש מתחיל יכול להימשך מדקות ועד ימים, חודשים ואפילו שנים, למרות שבאופן קלאסי הכאב אורך בין 4-6 שעות. 

בצורתו הקלאסית, כאב ראש מתחי הוא הפרעה המתחילה לרוב לאחר גיל 20, והיא מאופיינת בהתקפות של כאבי ראש שאינם פועמים (בשונה ממיגרנה), דו צדדיים, באזורים אוקסיפיטליים (מאחורי הראש). כאבי ראש אלו לרוב אינם מלווים בבחילות, הקאות, או הפרעות ראייה המקדימות את כאב הראש. 

למרות שכאבי ראש אלו ומיגרנה נחשבות הפרעות נפרדות, לחולים רבים יש כאבי ראש שמציגים מאפיינים של שניהם; לכן, חולים מסוימים המסווגים תחת הגדרה של כאב ראש מתחי סובלים לעיתים מכאבי ראש פועמים, חד צדדיים, או עם הקאות. לכן, יותר מדויק לראות כאב ראש מתחי ומיגרנה כקטבים מנוגדים של אותו ספקטרום קליני.

סיבות
-----

גורמים שונים יכולים להביא להתפתחות של כאב ראש מתחי:

* מתח: לרוב כזה המתרחש בשעות אחר הצהריים לאחר יום עבודה רצוף במתחים או לאחר בחינה
* חוסר שינה
* תנוחה לא נוחה
* רעב או ארוחות לא סדירות
* לחץ על העיניים
* התייבשות

כאב ראש מתחי יכול להיגרם על ידי מתיחה והתכווצות של שרירים מסביב לצוואר ולראש. קיימות מספר תאוריות שהוצעו באשר לסיבה לכאב הראש עצמו. אחד מהנוירוטרנסמיטורים שככל הנראה מעורב הוא סרוטונין – לאור העובדה כי תרופות נוגדות דיכאון (למשל, טריציקליות) עוזרות במניעת כאב הראש. עם זאת, ככל הנראה קיימים הסברים נוספים כגון מעורבות של nitric oxide, עוררות יתר של עצבים מרכזיים האחראיים על העברת תחושות כאב ואבנורמליות בתהליך עיבוד הכאב במערכת העצבים המרכזית.

טיפול ומניעה
------------

אצל מטופלים הסובלים מכאבי ראש כרוניים יותר, ומעוניינים במניעה והקלה על הכאבים, ניתן לתת תרופות טריציקליות, ובעיקר אמיטריפטילין (שמות מסחריים – אלטרול, אלטרולט, טריפטל) משמשות למניעת כאבי ראש מתחיים. תרופות אלו היו במקור תרופות נוגדות דיכאון, ונמצאו יעילות יותר לטיפול בכאבי ראש אלו מאשר תרופות ממשפחת ה-SSRI. עם זאת, לתרופות טריציקליות יש מגוון תופעות לוואי אשר לעיתים מקשות על נטילתן.

טיפול בכאבי ראש אפיזודיים כולל שימוש בתרופות כגון נורופן, אופטלגין, אקמול ותרופות נוגדות כאבים אחרות הנמכרות ללא מרשם רופא. התקפים חריפים יכולים להגיב גם לתרופות כגון Ergotamine או Dihydroergotamine (אנ') המשמשות גם לטיפול במיגרנה (בשמות מסחריים – טמיגרן, קפרגוט).
לעיתים ניתן להשתמש בטכניקות נוספות כגון פיזיותרפיה, פסיכותרפיה וטכניקות הרפיה אשר עשויות לעזור. 
חלק מן החולים מגיבים היטב לטיפול משולב של תרופות נוגדות כאבים ותרופות סדטיביות, כגון ואליום או בנזודיאזפינים אחרים. עם זאת, מומלץ שלא לשלב טיפול כאמור עקב פוטנציאל ההתמכרות הגבוה הכרוך בשימוש בבנזודיאזפינים. 

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.

קישורים חיצוניים
----------------

ויקישיתוף מדיה וקבצים בנושא **כאב ראש מתחי** בוויקישיתוף
פירוש נוסף ערך זה עוסק בסוג של עופות ממשפחת הנציים. אם התכוונתם לרמה באזור גבול ישראל-מצרים, ראו חיוואי.

**חִוְיַאי** (שם מדעי: *Circaetus*) הוא סוג של דורס יום ממשפחת הנציים המתמחים באכילת נחשים.

מאפיינים
--------

אורך גופו של החיוויאי נע בין 62 ל-70 ס"מ, מוטת כנפיו כ-190 ס"מ ומשקלו 1.1 עד 1.6 ק"ג. ראשו גדול ורחב ועיניו קבועות בחזית הפרצוף, כך שמראהו מזכיר דורס לילה. כנפיו הארוכות והרחבות משמשות אותו לדאייה על זרמי אוויר חמים. בזמן הדאייה סורק החיוויאי את נחלתו בחיפוש אחר טרף. ביכולתו לרפרף זמן ארוך באותו מקום אם יש לו צורך בכך.

מקור שמו של החיוויאי הוא במילה הארמית "חיויא", שמשמעותה נחש, שכן זהו טרפו העיקרי: בעונה אחת יכול חיוויאי לטרוף מאות נחשים. החיוויאי נוחת על הנחש בשתי רגליו, קוטל אותו במכת מקור ומתחיל לבלעו מהראש. ידועים מקרים שבהם הנחש המתגונן נשך בחוזקה חיוויאי או נכרך על צווארו וחנק אותו למוות. נחשים גדולים במיוחד נוהג החיוויאי לשמוט מגובה רב ולאכלם רק אחרי מותם. בנוסף לנחשים אוכל החיוויאי זוחלים אחרים.

החיוויאי בונה את קנו במקומות שיש מהם תצפית נרחבת. הזכר נושא את חומרי הקינון והנקבה בונה מהם את הקן. חלקו החיצוני של הקן בנוי מחומרים גסים כמו ענפים וזרדים, חלקו הפנימי מרופד בעלים. בתטולה ביצה אחת, עליה דוגרת בעיקר הנקבה. שני ההורים דואגים למזון הגוזל.

החיוואי מצוי בדרום אירופה, צפון אפריקה ואסיה. הוא נודד מעל ישראל בסתיו ובאביב ומקנן בה בקיץ.

בגולן נמצא משקוף אבן מתקופת התלמוד, המעוטר בעופות דורסים, קרוב לוודאי חיוויאים, האוחזים בנחש. על המשקוף חרותה הכתובת "זה בית מדרשו שהלרבי [= של רבי] אליעזר הקפר".

חיוויאי חום

מינים
-----

* חיוויאי הנחשים (*Circaetus gallicus*)
* חיוויאי שחור־חזה (*Circaetus pectoralis*)
* חיוויאי ביאונדיון (*Circaetus beaudouini*)
* חיוויאי חום (*Circaetus cinereus*)
* חיוויאי מפוספס דרומי (*Circaetus fasciolatus*)
* חיוויאי מפוספס מערבי (*Circaetus cinerascens*)

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **חויאי** |
| ויקישיתוף תמונות ומדיה בוויקישיתוף: **חיוויאי** |
| ויקימינים טקסונומיה בוויקימינים: **Circaetus** |

* חיוויאי, באתר ITIS (באנגלית)
* חיוויאי, באתר NCBI (באנגלית)
* חיוויאי, באתר GBIF (באנגלית)
* תמונות של חיוויאים
**להקת הסטודנטים ירושלים** היא להקת מחול, אשר נוסדה בשנת 1956 על ידי קבוצת סטודנטים מירושלים ובראשם ד"ר דן רונן. במהרה הפכה הלהקה לאחד מהרכבי הפולקלור המובילים בישראל.

הלהקה נחשבה לשגרירת התרבות והפולקלור של מדינת ישראל כאשר הייתה בין הלהקות הראשונות שייצגה את מדינת ישראל בפסטיבלים רבים ברחבי העולם ואף זכתה בעשרות פרסים.

הלהקה מתמקדת בעיקר בפולקלור ישראלי יהודי. רפרטואר הלהקה הוא אוסף של ריקודים, שירים ונעימות של הפולקלור הישראלי והיהודי. הרפרטואר מציג פולקלור אתני של קהילות יהודיות מתימן, איראן, טורקיה, צפון אפריקה, מדינות הבלקן, רומניה, פולין ומדינות ברית המועצות לשעבר. בנוסף מוצגות בהופעה יצירות ישראליות בעלות אופי וניחוח ים תיכוני. 

הריקודים ושירי הלהקה מלווים לרוב על ידי תזמורת כלים אקוסטיים ביניהם: חליל, קלרינט, חצוצרה, גיטרה, אקורדיון, גיטרה בס וכלי הקשה מסורתיים. 

הלהקה השתתפה בפסטיבלי פולקלור רבים ברחבי העולם וזכתה במספר פרסים בינלאומיים.

מנהל ומפיק הלהקה: איתמר מדלל 

מנהל מוזיקלי: דן בירון

מדריכה: סיון שפר.

בין הכוריאוגרפים של הלהקה: דר' מיכה ספירו, יונתן כרמון, יוסי מדלל ופרופ' תמר רז.

קישורים חיצוניים
----------------

ויקישיתוף מדיה וקבצים בנושא **להקת הסטודנטים ירושלים** בוויקישיתוף
* 

* אתר האינטרנט הרשמי של להקת הסטודנטים ירושלים
* להקת הסטודנטים ירושלים, ברשת החברתית פייסבוק
**אולג ריבצ'יוק** (ברומנית: **Oleg Reabciuk**; נולד ב-16 בינואר 1998) הוא כדורגלן מולדובני המשחק בספרטק מוסקבה ובנבחרת מולדובה בעמדת המגן השמאלי.

קריירת מועדונים
---------------

ריבצ'יוק נולד במולדובה וכשהיה בן 4 היגר עם משפחתו לפורטוגל.

ריבצ'יוק התחיל את הקריירה שלו במחלקת הנוער של בלננסש ובגיל 18 הצטרף לזו של פורטו. בעונת 2016/2017 הגיע איתה לרבע גמר ליגת האלופות לנוער.

בעונת 2017/2018 ריבצ'יוק הצטרף לקבוצת המילואים המשחקת בליגה השנייה בפורטוגל. בעונה זו ריבצ'יוק שיחק 15 משחקים וכבש 4 שערים.

ב-12 ביולי 2019, ריבצ'יוק חתם בפאסוס די פריירה.

ב-1 בינואר 2021, ריבצ'יוק, חתם באולימפיאקוס מליגת העל היוונית לארבע וחצי שנים.

ב-7 באוגוסט 2023 ריבצ'יוק חתם בספרטק מוסקבה מליגת העל הרוסית.

קריירה בינלאומית
----------------

לזכותו של ריבצ'יוק שתי הופעות במדי נבחרת הנוער של מולדובה.

ב-27 במרץ 2018 ריבצ'יוק ערך את הופעת הבכורה שלו בנבחרת הבוגרת בהפסד 1–2 לחוף השנהב.

קישורים חיצוניים
----------------

ויקישיתוף מדיה וקבצים בנושא **אולג ריבצ'יוק** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל, באתר ESPN

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אולג ריבצ'יוק"**.
**ארון ביוקנן היקי** (באנגלית: **Aaron Buchanan Hickey**; נולד ב-10 ביוני 2002 בגלאזגו שבסקוטלנד) הוא כדורגלן סקוטי המשחק בעמדת המגן השמאלי בקבוצת ברנטפורד ובנבחרת סקוטלנד.

קריירת מועדונים
---------------

היקי גדל במחלקות הנוער של הארט אוף מידלות'יאן ושל סלטיק. ב-10 במאי 2019 הוא ערך את הופעת הבכורה שלו בקבוצה הבוגרת של הארט אוף מידלות'יאן, בהפסד 1–2 לאברדין במסגרת הליגה לעונת 2018/2019. בסך הכל ערך 24 הופעות ליגה במדי הקבוצה הבוגרת של המועדון, בהן הבקיע שער אחד.

ב-24 בספטמבר 2020 חתם היקי בבולוניה 1909 מהסרייה א'. ב-28 בספטמבר הוא ערך את הופעת הבכורה שלו במועדון, בניצחון 1–4 על פארמה במסגרת הליגה לעונת 2020/2021.

ביולי 2022 חתם בברנטפורד מהפרמייר ליג. ב-7 באוגוסט ערך הופעת בכורה בקבוצה, בתיקו 2-2 עם לסטר סיטי.

קריירה בינלאומית
----------------

ב-24 במרץ 2022 ערך היקי את הופעת הבכורה שלו בנבחרת סקוטלנד, בתיקו 1-1 נגד נבחרת פולין במשחק ידידות.

קישורים חיצוניים
----------------

* ארון היקי, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  Hickey to Bologna באתר הרשמי של בולוניה 1909, 24 בספטמבר 2020 (באנגלית)
**לוקה ג'ורג'ביץ'** (במונטנגרית: **Лукa Ђорђевић**; נולד ב־9 ביולי 1994) הוא כדורגלן מונטנגרי המשחק בסוצ'י מליגת העל הרוסית בעמדת החלוץ.

קריירת מועדונים
---------------

ג'ורג'ביץ' התחיל את הקריירה שלו במחלקת הנוער של מוגרן בודווה, ובעונת 2010/2011 עלה לקבוצה הבוגרת כאשר הוא בן 17. עונה לאחר מכן הפך לשחקן הרכב והוא כבש 10 שערים ב-24 משחקים.

בקיץ 2012 חתם בזניט סנקט פטרבורג ומאז הוא חתום בה. ב-11 באוגוסט 2012, הוא עשה את הופעת הבכורה שלו במועדון בניצחון 0–5 נגד ספרטק מוסקבה. באוגוסט 2013 הושאל לטוונטה, ב-11 בינואר 2014 הבקיע את שער הבכורה שלו בטוונטה במשחק ידידות נגד אוסנבריק. ב-1 ביולי 2014 הושאל לסמפדוריה וב-2016 הושאל שוב, הפעם לפונפראדינה. בעונת 2016/2017 הבקיע את שער הבכורה שלו במדי זניט, במשחק נגד רוסטוב כשהבקיע בדקה ה-85 את השער השלישי של קבוצתו שהיה שער הניצחון במשחק שהסתיים בתוצאה 3:2. כמו כן הבקיע גם את שער הניצחון של זניט בדקה ה-92 במשחק במסגרת הליגה האירופית נגד מכבי תל אביב שנערך ב-16 בספטמבר 2017 והסתיים בניצחון זניט 3:4.

ב-2017 הושאל למשך עונה אחת לארסנל טולה, יחד עם ארטיום דזיובה ואיוואן נובוסלצב. ביולי 2018 אומנם חזר להתאמן בהרכב זניט, אך בעקבות מגבלה על מספר הזרים המותרים לשיתוף במשחקי הליגה הרוסית, זניט לא כללה אותו בסגל שלה לעונת 2018/2019 והוא השאל מחדש לארסנל טולה. באותה עונה התבלט כחלוץ מרכזי בקבוצה והיה מעורב בהעפלה של הקבוצה לרבע גמר הגביע הרוסי אחרי שהבקיע את השער הראשון של ארסנל טולה במשחק שמינית הגמר נגד אחמט גרוזני.

בקיץ 2019 עבר ללוקומוטיב מוסקבה. את הופעת הבכורה ערך במשחק הדרבי של מוסקבה נגד דינמו מוסקבה, שנערך ב-18 באוגוסט והסתיים בניצחון קבוצתו בתוצאה 1–3. באוקטובר 2020 הושאל למשך עונה אחת לארסנל טולה.

בקיץ 2021 עזב את רוסיה וחתם בויילה בולדקלאב מליגת העל הדנית. שנה אחר כך חזר לרוסיה וחתם בסוצ'י מהליגה הרוסית. את שער הבכורה הבקיע במשחק המחזור ה־18 ב־5 במרץ 2023, מול צסק״א מוסקבה, במשחק שבו הבקיע דאבל ובכך השיג ניצחון לקבוצתו.

קריירה בינלאומית
----------------

באוגוסט 2012 זומן לראשונה לסגל נבחרת מונטנגרו. ב-11 בספטמבר 2012 הוא ערך את הופעת הבכורה שלו בנבחרת בניצחון 0–6 נגד סן מרינו, אז גם הבקיע ראשון, מה שהיה לשער הבכורה שלו. ג'ורג'ביץ' פעיל גם בנבחרת הצעירה של מונטנגרו.

קישורים חיצוניים
----------------

ויקישיתוף מדיה וקבצים בנושא **לוקה ג'ורג'ביץ'** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  "Зенит — Ростов (3:2) 12 августа. Чемпионат России по футболу. 2016-17. Протокол матча". news.sportbox.ru. נבדק ב-2016-08-14.
**Govmap** (בשמה המלא - **Govmap אתר המפות הממשלתי**) היא מערכת מידע גאוגרפי ישראלית וממוחשבת המאפשרת ניהול, אחזור וניתוח מידע גאוגרפי תוך שילוב תכנים ממספר שכבות מידע.

רוב המידע הגאוגרפי באתר מוגבל ברמה הלאומית, ומטרת המערכת היא "שיתוף האזרח במידע ממשלתי וציבורי".

אתר המפות מכיל שימושים רבים הכוללים: הצגת רחובות, כתובות, מוסדות וכו'; מדידת שטחים, אורכים והיקפים; תצלומי לוויין לאורך זמן; ועוד. מתקני ביטחון ותשתית מדינתיים מטושטשים או מוסתרים בתצלומי הלווין באתר.

היסטוריה
--------

לאחר יציאת המכרז להקמת המערכת ב-2013, זכתה חברת התקשורת "טלדור". עלות הפרויקט נאמדה בכ-5 מיליון ש"ח.

ראו גם
------

* גוגל מפות

קישורים חיצוניים
----------------

* 

* אתר האינטרנט הרשמי של Govmap
* Govmap, ברשת החברתית פייסבוק
* Govmap, באתר המרכז למיפוי ישראל

הערות שוליים
------------

1. ↑  רפאל קאהאן, טלדור זכתה במכרז לפיתוח פורטל המפות הממשלתי GovMap, באתר כלכליסט, ‏7 בדצמבר 2014
2. ↑  גלובס, שירות (2013-02-14). "עלה לאוויר GovMap - פורטל המפות של המרכז למיפוי ישראל". *Globes*. נבדק ב-2021-12-28.